A fost ministru de interne și al muncii în guvernul legionar de la Viena (decembrie 1944 - mai 1945). Ca urmare a unui memoriu înaintat în 1946 administrației militare americane din Austria de foști membri ai acestui efemer “guvern național român” de la Viena, Iașinschi a fost internat în lagărul american de prizonieri de la Glasenbach (Austria), împreună cu alți legionari. Au fost eliberați la sfârșitul procesului de la Nürnberg (1 octombrie 1946).